Moskvadagi sambo bo`yicha jahon chempionatida o`zbekistonlik IIB xodimi 2-o`rinni egalladi

Samarqandlik IIB xodimi jahon chempionatida vatanimiz sharafini munosib himoya qildi. Bu haqda Samarqand viloyati IIB axborot xizmati xabar berdi.
Ayni kunlarda Rossiyaning Moskva shahrida sportning sambo turi bo`yicha jahon chempionati o`z yakuniga etmoqda.  
Musobaqalarda 82 kilogramm vazn toifasida vatanimiz sharafini himoya qilgan Samarqand viloyati Ichki ishlar boshqarmasi TVBSO xodimi kichik serjant Ro`ziev Furqat fahrli 2-o`rinni egalladi.
Samarqand viloyati Ichki ishlar boshqarmasi kichik serjant F.Ro`zievni ushbu g`alaba bilan samimiy muborakbod etadi.
Eslatib o`tamiz, Furqat Ro`ziev noyabr oyida Serbiyada kattalar o`rtasida bo`lib o`tgan jahon chempionatida ham fahrli ikkinchi o`rinni qo`lga kiritgan edi.